Suchinthana/ta-wikipedia huggingface dataset:
மேடலின் பியர்தோ

மேடலின் பியர்தோ ( Madeleine Biardeau ) (16 மே 1922 நியோர்டு - 1 பிப்ரவரி 2010 செர்வக்சு ) பிரான்சைச் சேர்ந்த இந்தியவியலாளர் ஆவார்.

ஆரம்ப கால வாழ்க்கை 
மேட்லின் பியர்தோ சிறு தொழில்முனைவோர்களின் நடுத்தர வர்க்க குடும்பத்தில் பிறந்தார். பாரிசின் தென்மேற்கு புறநகரில் உள்ள அப்போது சிறுமிகளுக்கு மட்டுமே அனுமதிக்கப்ப்ட்டிருந்த ஒரு பிரெஞ்சு சமூகப்பள்ளியில் கல்வி பயின்றார். அங்கு இவர் தத்துவம் பயின்றார். கீழை நாடுகளின் ஆன்மீகத்தில் ஈர்க்கப்பட்டார். இடது கத்தோலிக்க சூழலுக்கு நெருக்கமாகவும், கத்தோலிக்க மதத்தை கடைப்பிடிப்பவராக இருந்தபோதிலும் வலுவான மதச்சார்பற்ற உணர்வைக் கொண்டிருந்ததால் இந்து தத்துவத்தைப் படிப்பதற்காக சமசுகிருதம் கற்கத் தொடங்கினார்.

இந்தியவியல் 
இந்தியாவைப் பற்றி ஆர்வத்துடன், 1950 களில் இரண்டு ஆண்டுகள் திருவாங்கூர் பல்கலைக்கழகத்தில் சேர்ந்த பியர்தோ,  பண்டிதர்களின் உதவியுடன் சமசுகிருத நூல்களை படித்தார். இவர் 1990கள் வரை கிட்டத்தட்ட ஒவ்வொரு ஆண்டும் இந்தியாவிற்கு வந்து சென்றார். மேலும் புனேவிலுள்ள டெக்கான் முதுகலை கல்லூரி மற்றும் ஆய்வு நிறுவனம் மற்றும் பாண்டிச்சேரி பிரெஞ்சு நிறுவனம் ஆகியவற்றில் பணிபுரியும் சமசுகிருதப் பண்டிதர்களுடன் நெருக்கமாக பணியாற்றினார். இவர் நகரங்கள் மற்றும் கிராமங்களில் உள்ள வழிபாட்டுத் தலங்களுக்குச் சென்று, பல்வேறு சாதிகளைச் சேர்ந்த மக்களைக் கணக்கெடுத்து, பல்வேறு வழிபாட்டு முறைகள் மற்றும் சடங்குகள் பற்றிய தகவல்களை சேகரித்தார். 

புராணங்களிலும் அத்வைத வேதாந்தத்திலும் உள்ள தத்துவங்களை விரிவாகப் படித்தார். மந்தன மிஸ்ரர், வாசஸ்பதி மிஸ்ரர் மற்றும் பரத்ஹரி ஆகியோரின் படைப்புகளை இவர் பிரெஞ்சு மொழியில் மொழிபெயர்த்தார். 1964 இல் (பிரெஞ்சு மொழியில்) “பாரம்பரிய பிராமணியத்தில் அறிவு கோட்பாடு மற்றும் பேச்சின் தத்துவம் ” என்ற தனது முனைவர் பட்ட ஆய்வுக் கட்டுரையை எழுதினார்.

இந்து இதிகாசங்கள் பியர்தோவின் பங்களிப்பில் ஒரு முக்கிய பகுதியாக இருந்தது. மேரி-கிளாட் போர்ச்சர் மற்றும் பிலிப் பெனாய்ட் என்ற இரண்டு அறிஞர்களுடன் இணைந்து இவர் வால்மீகியின் இராமாயணத்தை பிரெஞ்சு மொழியில் மொழிபெயர்த்தார் (1991). 2002 இல் வெளியிடப்பட்ட மகாபாரதத்தின் இரண்டு திருத்தப்பட்ட தொகுதிகள் இவரது கடைசி முக்கியப் படைப்பாகும். சுருக்கமாக, மகாபாரதத்தை பௌத்தத்திற்கு எதிரான அறிவார்ந்த மற்றும் மதரீதியான எதிர்வினையாக மேடலின் பியர்தோ கருதினார். பிரஞ்சு மொழியில் “பியர்தோவின் மகாபாரதம் ”என்ற தலைப்பில், அந்த உரை “பிராமணியத்தின் அடிப்படை உரை” என கருதப்படுகிறது.

இறப்பு 
மேட்லின் பியர்தோ 2008 இல் பிரான்சிலுள்ள சமூக இடமான செர்வெக்சில் தங்கியிருந்தார். மேலும் 2010 இல் இறந்தார்.

நூல் பட்டியல் 
 Histoires de poteaux : Variations védiques autour de la Déesse hindoue, École Française d'Extrême Orient, 2005.
 Stories about Posts: Vedic Variations around the Hindu Goddess (1994). . Translated by Alf Hiltebeitel.
 L'hindouisme, anthropologie d'une civilisation, Flammarion, 1995.
 Hinduism: The Anthropology of a Civilization (1994). . Translated by Richard Nice.
 Le Mahabharata, Le Seuil, 2002. A two-edition French translation of the Mahabharata.

மேற்கோள்கள்

வெளி இணைப்புகள் 

 Obituary in Indologica Volume XXXVII (2011)

பிரெஞ்சு இந்தியவியலாளர்கள்
2010 இறப்புகள்
1922 பிறப்புகள்
வாசியம்

வாசியம்  (Wasium) என்பது இயே. எஃப் பக்கர் என்பவரால் கண்டுபிடிக்கப்பட்ட வேதியியல் தனிமத்திற்கு பரிந்துரைக்கப்பட்ட ஒரு பெயராகும்.  சுவீடனின் அரச இல்லமாகக் கருதப்படும் வாசா இல்லம் என்பதிலிருந்து வாசியம் என்ற இந்த பெயர் பெறப்பட்டது.

1862 ஆம் ஆண்டில், பக்கர் நார்வே நாட்டின் தீவான இரான்சோம் தீவிலிருந்து கிடைத்த ஆர்தைட்டு என்றும் அல்லானைட்டு என்றும் அழைக்கப்பட்ட கனிமத்தை ஆய்வு செய்து, அதில் ஒரு புதிய தனிமம் இருப்பதாக முடிவு செய்தார். அடுத்தடுத்த ஆண்டுகளில் வாசியம் ஆக்சைடு வேறு பல தனிமங்களின் கலவை என்பதைத் தெளிவுபடுத்தும் பல கட்டுரைகள் வெளியிடப்பட்டன.   

வாசியம் நார்வே ஆர்தைட்டும்  ஆர்தைட்டும் இட்டெர்பை என்ற சுவீடன் நாட்டு கிராமத்தில்  இருந்து கிடைத்ததாக பக்கரால் கூறப்பட்டது. ரேன்சோம் தீவிலும் ஆர்தைட்டு  இருந்ததாகவும் பக்கர் கூறினார்.  அலனைட்டின் ஒரு கனிம வடிவமான வாசைட்டு கனிமத்தில் வாசியம் கண்டுபிடிக்கப்பட்டதாகக் கூறப்படுகிறது.

மேற்கோள்கள் 

தனிமங்கள்
வேதியியலின் வரலாறு
அரசு மகளிர் கல்லூரி, பாரமுல்லா

பாரமுல்லா மகளிர் கல்லூரி என்று பரவலாக அழைக்கப்படும் பாரமுல்லா அரசு மகளிர் கல்லூரி என்பது ஜம்மு-காஷ்மீரின் பாரமுல்லா நகரில் 1986ஆம் ஆண்டு நிறுவப்பட்ட பல்கலைக்கழக மானியக் குழுவினால் தன்னாட்சிக் கல்லூரி என அங்கீகரிக்கப்பட்டுள்ள மகளிர் கல்லூரி ஆகும். காஷ்மீர் பல்கலைக்கழகத்துடன் இணைக்கப்பட்டுள்ள இக்கல்லூரி பல்கலைக்கழக மானியக் குழு (இந்தியா)வினால் அங்கீகரிக்கப்பட்டுள்ளது.

இக்கல்லூரி, தேசிய மதிப்பீடு மற்றும் தரச்சான்று அவையினால் "பி" தர மதிப்பீடு பெற்று அங்கீகரிக்கப்பட்டுள்ளது.

உருவாக்கம் 
ஜம்மு-காஷ்மீரின் அப்போதைய முதலமைச்சர் ஃபரூக் அப்துல்லாவின் ஆட்சிக்காலத்தில் 1986 ஆம் ஆண்டில் ஜம்மு-காஷ்மீரின்  பாரமுல்லா மற்றும் அதன் அருகிலுள்ள கிராமப்புறங்களில் உள்ள பெண் மாணவர்களின் தேவைகளைப் பூர்த்தி செய்யும் பொருட்டு அம்மாநில அரசு இந்த கல்லூரியை நிறுவியது.

அமைவிடம் 
இந்த பாரமுல்லா மகளிர் கல்லூரியானது தேசிய நெடுஞ்சாலை சாலை NH1A யில், அம்மாநில கோடைக்கால தலைநகரான  சிறீநகரில் இருந்து வடமேற்கே 54 கி. மீ. தொலைவில் உள்ள பாரமுல்லா மாவட்டப் பகுதியில் அமைந்துள்ளது.  இது பாரமுல்லா மாவட்டத்தில் உள்ள பெண்களுக்கான உயர் கல்வி நிறுவனமாகும்.

படிப்புகள் 

 இளங்கலை கலை
 இளங்கலை அறிவியல் (மருத்துவம்) 
 இளங்கலை அறிவியல் (மருத்துவம் அல்லாத) 
 வணிகவியல் இளங்கலை
 கணினி பயன்பாடுகளில் இளங்கலை 

இது தவிர, தரவு பராமரிப்பு மேலாண்மை, தரவு செயலாக்க மேலாண்மை மற்றும் பட்டு வளர்ப்பு போன்ற பல்வேறு வேலைவாய்ப்பு சார்ந்த திறன் மேம்பாட்டு பயிற்சிகள், கூடுதல் படிப்புகள் மற்றும் சான்றிதழ் படிப்புகளும் மாணவர்களுக்கு பயிற்றுவிக்கப்படுகின்றன.

மேற்கோள்கள் 

சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
கருநாபி

கருநாபி (தாவரவியல் வகைப்பாடு: Aconitum lethale, அகோனைடும் இலேதலே) என்பது  இரனன்குலேசியே குடும்பத்தில் உள்ள, ஒரு வகை பூக்கும் தாவரமாகும். இக்குடும்பத்தில், 51 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “அகோனைடும்” பேரினத்தில், 337 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1854 ஆம் ஆண்டு வெளிவந்துள்ளது. கிழக்கு, மேற்கு இமயமலைத்தொடர் பகுதிகள், நேபாளம், திபெத்  பகுதிகளின் அகணிய தாவரமாக இவ்வினம் உள்ளது. ஆயுர்வேதம் மருத்துவத்திலும், சீன பாரம்பரிய மருத்துவத்திலும் இது பயனாகிறது.

மேற்கோள்கள் 
	

தாவரவியல் பெயருடையக் கட்டுரைகள்
மருத்துவத் தாவரங்கள்
ஜாசின் நகராட்சி

ஜாசின் நகராட்சி (மலாய்: Majlis Perbandaran Jasin; ஆங்கிலம்: Jasin Municipal Council); (சுருக்கம்: MPJ) என்பது மலேசியா, மலாக்கா, ஜாசின் மாவட்டத்தின் ஜாசின் நகரத்தை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது.

ஜாசின் நகராட்சியின் தலைமையகம், ஜாசின்வில், ஜாசின் விஸ்தா அலமண்டா (Vista Alamanda) தலைமையகத்தில் அமைந்துள்ளது. ஜாசின் நகராட்சியின் தலைமையகக் கட்டிடம் இப்போது மலாக்கா மாநில மறுசீரமைப்புச் சட்டத்தின் கீழ் பட்டியலிடப்பட்டுள்ளது.

பொது

ஜாசின் கிராமப்புற மாவட்ட மன்றம் 23 ஆகஸ்டு 1957 இல் நடைமுறைக்கு வந்த உள்ளூராட்சிச் சட்டம் 399-இன் கீழ் அரசு செய்தி அறிக்கையில் வெளியிடப்பட்டது. 

1959-ஆம் ஆண்டில் ஜாசின் கிராமப்புற மாவட்ட மன்றமாக (Jasin Rural District Council) உருவானது. பின்னர் உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; ஜாசின் நகரின் உள்ளூர் நகராண்மைக் கழகமாக 1 சூலை 1978-இல் நிறுவப்பட்டது. அதன்பின்னர், சனவரி 1, 2007-இல் ஜாசின் நகராட்சியாக தரம் உயர்த்தப்பட்டது.

வரலாறு

ஜாசின் நகராண்மை கழகக் கட்டிடம், 1937-ஆம் ஆண்டு மே 12-ஆம் தேதி ஜாசின் இந்தியர் சங்கத்தால் ஆறாம் ஜோர்ஜ் மன்னரின் ஆட்சியின் போது கட்டப்பட்டது. முன்பு காலத்தில், இந்தக் கட்டிடம் பிரித்தானியர்களின் மாவட்ட நிர்வாக மையமாகப் பயன்படுத்தப்பட்டது. 

பின்னர் 1959-இல், ஜாசின் கிராமப்புற மாவட்ட மன்றமாக நிறுவப்பட்டது. அதன் பின்னர் ​​இந்தக் கட்டிடம், கிராமப்புற மாவட்ட மன்றத்தின் நிர்வாக மையமாக மாறியது. இப்போது ஜாசின் நகராட்சியின் தலைமையகமாக உள்ளது.

செயல்பாடுகள்
ஜாசின் நகராட்சியின் செயல்பாடுகள்: 

 ஜாசின் நகர மேலாண்மை; 
 ஜாசின் நகர நகரத் திட்டமிடல்; 
 ஜாசின் நகரத்தின் கட்டடங்கள் கட்டுப்பாடு; 
 பொதுச் சுகாதாரம்; கழிவு மேலாண்மை; 
 சுற்றுச்சூழல் பாதுகாப்பு; 
 நகர்ப்புற உள்கட்டமைப்பின் பொது பராமரிப்பு; 
 சமூகப் பொருளாதார மேம்பாடு.

மேற்கோள்கள்

மேலும் காண்க
 மலேசியாவின் உள்ளாட்சி மன்றங்கள்
 மலேசிய உள்ளாட்சி மன்றங்களின் பட்டியல்

வெளி இணைப்புகள் 
  

மலாக்கா
மலாக்காவின் உள்ளாட்சி மன்றங்கள்
மலேசியாவின் உள்ளாட்சி மன்றங்கள்
அரசு மகளிர் கல்லூரி, சிறிநகர்

சிறிநகர் மகளிர் கல்லூரி என்று பொதுவாக அழைக்கப்படும் சிறிநகர் அரசு மகளிர் கல்லூரி, என்பது ஜம்மு-காஷ்மீரின் கோடைக்கால தலைநகரமான சிறிநகரில் உள்ள முஹம்மது அப்துல்லா சாலையில் ஸ்ரீ பிரதாப் கல்லூரியின் எதிரே உள்ள லால் சவுக் அருகே 8.50 ஏக்கர் வளாகத்தில் 950 இல் நிறுவப்பட்ட மகளிர் கல்லூரியாகும். 

இந்த கல்லூரியும் இன்னும் நான்கு கல்லூரிகளும் இணைந்து ஆரம்பிக்கப்பட்ட சிறிநகர் தொகுப்பு பல்கலைக்கழகத்துடன் இணைக்கப்பட்டுள்ளது, 

பல்கலைக்கழக மானியக் குழு (இந்தியா)வால் அங்கீகரிக்கப்பட்டுள்ள இந்த இளங்கலைக் கல்லூரியானது, தேசிய மதிப்பீடு மற்றும் தரச்சான்று அவையால் 'ஏ' தரத்துடன் அங்கீகாரம் பெற்றுள்ளது.

உருவாக்கம் 
சம்மு-காசுமீரின் அப்போதைய பிரதமர் ஷேக் முகமது அப்துல்லாவின் ஆட்சியின் போது, அக்டோபர் 1950 ஆம் ஆண்டில்அம்மாநில அரசால் இக்கல்லூரியை,  பல்வேறு சமூக-கலாச்சாரப் பின்னணியிலிருந்து வரும் பெண்களின் முன்னேற்றத்திற்காக நிறுவியுள்ளது.

துறைகள் 

 மனித மேம்பாட்டு துறை
 ஆங்கிலத் துறை
 அறிவியல் துறை
 கணினி அறிவியல் துறை
 சமூக அறிவியல் துறை
 மனிதநேயம், இஸ்லாமிய மற்றும் கிழக்கத்திய கற்றல் துறை
 வீட்டு அறிவியல் துறை

பட்டங்கள் 

 இளங்கலை அறிவியல் (மருத்துவம்) 
 இளங்கலை அறிவியல் (மருத்துவம் அல்லாத) 
 இளங்கலை அறிவியல் (வீட்டு அறிவியல்) 
 இளங்கலை கலை
 இளங்கலை (இதழியல் மற்றும் வெகுஜன தொடர்பு) 
 ஒருங்கிணைந்த எம்சிஏ.
 இளங்கலை கலை (ஹானர்ஸ் ஆங்கிலம்) 
 மாஸ்டர் ஆஃப் சயின்ஸ் (ஹோம் சயின்ஸ்) 
 நர்சிங் இளங்கலை

அங்கீகாரம் 
தேசிய மதிப்பீடு மற்றும் அங்கீகார அவை (என்ஏஏசி) சிறிநகரில் உள்ள இந்த அரசு மகளிர் கல்லூரிக்கு ஏ தரம் வழங்கியுள்ளது.

மேலும் காண்க 

 அரசு மகளிர் கல்லூரி, நவகதல் ஸ்ரீநகர்
 அரசு மகளிர் கல்லூரி, பாரமுல்லா

மேற்கோள்கள் 

சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
ரிச்சா சிங்

ரிச்சா சிங் (Richa Singh) ஓர் இந்திய கணினி அறிவியலாளர். இவர் உயிரியளவியலில் முக அங்கீகார அமைப்பு மற்றும் கருவிழி அங்கீகாரம் குறித்த ஆய்வினை மேற்கொள்கின்றார். சிங் ஜோத்பூரில் உள்ள இந்திய தொழில்நுட்பக் கழகத்தில் பேராசிரியராகவும் கணினி அறிவியல் துறைத் தலைவராகவும் உள்ளார்.

கல்வி மற்றும் தொழில் 
சிங் 2008ஆம் ஆண்டு மேற்கு வர்ஜீனியா பல்கலைக்கழகத்தில் முனைவர் பட்டம் பெற்றார். கணினி அறிவியலில் இவரது ஆய்வு முக அங்கீகாரத்தில் கோவாரியட்டுகளின் விளைவைத் தணிப்பது ஆகும்.  அஃப்செல் நூரால் மேற்பார்வையிடப்பட்டது

அவர் 2009 இல் டெல்லியில் உள்ள இந்திரபிரஸ்தா இன்ஸ்டிடியூட் ஆப் இன்ஃபர்மேஷன் டெக்னாலஜியில் உதவிப் பேராசிரியரானார், மேலும் 2015 இல் இணைப் பேராசிரியராகவும், 2019 இல் முழுப் பேராசிரியராகவும் பதவி உயர்வு பெற்றார். 2019 ஆம் ஆண்டில், அவர் ஜோத்பூரில் உள்ள ஐஐடியில் தனது தற்போதைய நிலைக்கு மாறினார்.

அங்கீகாரம் 
சிங் 2018-இல் பேட்டர்ன் ரெகக்னிஷனுக்கான பன்னாட்டுச் சங்கத்தின் சகாவாக நியமிக்கப்பட்டார். "முக அங்கீகாரம் மற்றும் வடிவ வகைப்பாட்டிற்கான பங்களிப்புகளுக்காக" இவருக்கு இந்த மதிப்பு வழங்கப்பட்டது. "பல்லூடக நெறிமுறைகள் மற்றும் இணையத் தரங்களுக்கான பங்களிப்புகளுக்காக" 2021ஆம் ஆண்டு கூட்டாளிகளின் ஐஇஇஇ சகாவாக நியமிக்கப்பட்டார்.

மேற்கோள்கள்

வெளி இணைப்புகள் 
 முகப்பு பக்கம்
 Richa Singh வெளியீடுகள்  

வாழும் நபர்கள்
கணினி அறிவியலாளர்கள்
கெர்ரி சாண்ட்லர்

கெர்ரி கமார் சாண்ட்லர் (பிறப்பு செப்டம்பர் 28, 1969) ஒரு அமெரிக்க தட்டிசைப்பாளர் மற்றும் பாடல் பதிவு தயாரிப்பாளர் ஆவார்.  அவர் மின்னணுசார் இசையில் ஒரு முன்னோடி என்று அழைக்கப்பட்டார்.

சுயசரிதை 
ஜாஸ் இசைக்கலைஞர்களின் குடும்பத்தில் சாண்ட்லர் வளர்ந்தார். இவ்சரது பாடல்களில் நியூ ஜெர்சி வகைப் பாடல்களின் தாக்கங்களைக் காணலாம். அவரது தந்தை, ஜோசப் சாண்ட்லர், கெர்ரிக்கு சோல் இசைவகை, மின்னணுசார் இசை வடிவம், திசுகோ வகை இசை என பல் இசை விதங்களைக் கற்றுக்கொடுத்தார். பல நிகழ்ச்சிகளுக்கு தனது தந்தையுடன் சேர்ந்து சாண்ட்லர் செல்லத் தொடங்கினார். அவர் தனது 13 வயதில் நியூ ஜெர்சியின் ஈஸ்ட் ஆரஞ்சில் உள்ள ராலி ராக்கெட் கிளப்பில் தனது இசைப்பதிவுகளை செய்யத் தொடங்கினார்.

14 வயதில், அவர் பாடல் பதிவிடங்களில் பயிற்சி பெருவதோடு மட்டும் அல்லது இசை தயாரிப்பையும் தொடங்கினார்.  1991 இல் அட்லாண்டிக் ரெக்கார்ட்ஸில் அவரது முதல் தனிப்பாடலான "சூப்பர் லவர்/கெட் இட் ஆஃப்" வெளியானதிலிருந்து, சாண்ட்லர் நூறுக்கும் மேற்பட்ட பதிவுகளை வெளியிட்டார்.  அவர் 1980களில் நியூ ஜெர்சியின் நெவார்க்கில் உள்ள கிளப் சான்சிபாரில் தட்டிசப்பாளராக இணந்தார்.  கிளப் சான்சிபார் என்பது நியூ ஜெர்சி சவுண்ட்டின் டீப் ஹவுஸ் அல்லது கேரேஜ் ஹவுஸின் தாயகம் ஆகும்.  இதன் மூலம் பல இசைக் கலைஞர்கள் அறிமுகமாயினர்.

சாண்ட்லர் ஐக்கிய இராச்சியத்தில்  மேட்ஹவுஸ் ரெக்கார்ஸ் பதிவின் நிறுவனர் ஆவார். அதன் பல பிரபல பாடல் வெளியீட்டளர்களில் ராய் அயர்ஸ் மற்றும் டென்னிஸ் ஃபெரர் ஆகியோர் அடங்குவர். 

2016 ஆம் ஆண்டில், அவர் தனது மூன்றாவது பதிவு நிறுவனமான காவோஸ் தியரியை நிறுவினார். இதில் தி மார்டினெஸ் பிரதர்ஸ் மட்டுமல்லாது, ஜேமி ஜோன்ஸ், சடோஷி டோமி, சேத் ட்ரோக்ஸ்லர் போன்ற குறிப்பிடத்தக்க கலைஞர்களின் வெளியீடுகளும் அடங்கும்.

பாடல் வெளியீடுகள் 
பதிவுப் பாடல் தொகுப்புகள்

 ஹெமிஸ்பியர்(1996)
 கிங் ஸ்ட்ரீட்டில் காஸ் (1997)
 பர்ஸ்டு ஸ்டெப்ஸ் (1999) 
 கெர்ரியின் ஜாஸ் கஃபே (2000)
 சாடர்டா (2001) 
 ட்ரையோனிஸ்பியர் (2003)
 கம்ப்யூட்டர் கேம்ஸ் (2008)
 ஸ்பேசஸ் அன்ட் ப்ளேசஸ் (2022)

தனிப்பாடல்கள்

 சூப்பர் லவர் (1990)
 பானிக் EP (1992)
 மிஸ்டரி லவ் (1993)
 வளிமண்டலம் EP தொகுதி. 1 (1993)
 பார் எ தைம் / சன்ஷைன் & ட்விலைட் (நைட் க்ரூவ்ஸ்) (2005)

குறிப்புகள் 

1969 பிறப்புகள்
வாழும் நபர்கள்
அரசு மகளிர் கல்லூரி, (நவகடல், சிறிநகர்)

அரசு மகளிர் கல்லூரி (நவகடல் சிறிநகர்), என்பது காசுமீரின் சிலம் ஆற்றின் தென்கரையில் 1961 ஆம் ஆண்டில் கல்வியின் மூலம் பெண்களுக்கு அதிகாரமளிக்கும் நோக்கத்துக்காக நிறுவப்பட்ட மகளிர் கல்லூரியாகும். 

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியானது பல்கலைக்கழக மானியக் குழுவின் சட்டப்பிரிவு 2பி மற்றும் 12எஃப் கீழ் அங்கீகரிக்கப்பட்ட  இளங்கலைக் கல்லூரியாகும். காசுமீர் பள்ளத்தாக்கில் வணிகம் மற்றும் மேலாண்மை படிப்புகளை வழங்கும் ஒரே மகளிர் கல்வி நிறுவனம் இதுவாகும்.

இக்கல்லூரியானது தேசிய மதிப்பீடு மற்றும் தரச்சான்று  அவையால்  'ஏ' தரம் வழங்கப்பட்டு அங்கீகரிக்கப்பட்டுள்ளது.

அமைவிடம் 
சிறிநகரின் பழைய நகரத்தில் உள்ள ஷெர்-இ-காஸ் என்று அழைக்கப்படும் நவகதல் பாலத்திற்கு அருகில் சிலம் ஆற்றின் தெற்கு கரையில் இந்த நவகதல் மகளிர் கல்லூரி அமைந்துள்ளது. சிறிநகரின் பழைய நகரத்தில் அமைந்துள்ள பெண்களுக்கான ஒரே உயர்கல்வி நிறுவனம் இதுவாகும்.  இக்கல்லூரி, சிறிநகர் நகர மையமான லால் சவுக்கின் தெற்கே சுமார் 6 கிமீ (3 மைல்) தொலைவிலும், வரலாற்று சிறப்புமிக்க ஜாமியா மஸ்ஜித்திற்கு மேற்கே சுமார் 1.5 கிமீ (0.93 மைல்) தூரத்திலும் அமைந்துள்ளது.

உருவாக்கம் 
ஜம்மு-காஷ்மீரின் அப்போதைய பிரதமர் பக்சி குலாம் முகமது ஆட்சியின் போது  1961 ஆம் ஆண்டில் கலை மற்றும் அறிவியல் பாடங்களை பெண்களுக்கு கற்றுக்கொடுக்கும் நோக்கத்துடன் இக்கல்லூரியை வெறும் 50 மாணவர்களுடன் 19  ஆசிரியர்களுடனும் நிறுவியுள்ளது.

வரலாறு 
இக்கல்லூரி, வரலாற்றுச் சிறப்புமிக்க மகாராஜ் குஞ்ச் என்ற டோக்ரா வம்ச அரசர்களின் அரண்மனை வளாகத்தின் அருகில்  அமைந்துள்ளது,  ஷெர்-இ-காஸ் என்று அழைக்கப்படும் சிறிநகரின் வரலாற்றுச் சிறப்பியல்பு கொண்ட வர்த்தக மைய பகுதியும் இதன் அருகிலேயே உள்ளது.1890 ஆம் ஆண்டில் மகாராஜா பிரதாப் சிங்கால் நிறுவப்பட்ட மருத்துவமனை வளாகமே தற்போது இம்மகளிர் கல்லூரி அமைந்துள்ளது. முதலில் அந்த மருத்துவமனை உயர்நிலைப் பள்ளியாக மாற்றப்பட்டது. பின்னர் கல்லூரியாக தரமுயர்த்தப்பட்டது.

1952 ஆண்டில் சம்மு-காசுமீரின் அப்போதைய பிரதமர் ஷேக் முகமது அப்துல்லா இதை மகளிர் கல்லூரிக்கு உயர்த்த உத்தரவிட்டார், அதன்படி 1961 ஆம் ஆண்டில் ஜம்மு மற்றும் காஷ்மீரின் அப்பொதைய பிரதமராக இருந்த பக்சி குலாம் முகமது காலத்தில் கல்லூரி திறக்கப்பட்டது.

படிப்புகள் 
கலை, அறிவியல், வணிகவியல், சமூக அறிவியல் ஆகியவற்றில் பல்வேறு இளங்கலை படிப்புகளையும், தொழிற்கல்வி மற்றும் தொழிற்கல்வி படிப்புகளையும் பயிற்றுவிக்கப்படுகிறது.

 இளங்கலை-கலைப் பாடங்கள்
 இளநிலை அறிவியல் (மருத்துவம்) 
 இளநிலை அறிவியல் (மருத்துவம் அல்லாத பிரிவுகள்) 
 இளங்கலை வணிகவியல் (கணினிமயமாக்கப்பட்ட கணக்கியல்) 
 இளங்நிலை வணிக நிர்வாகவியல்
 இளங்கலை சமூக அறிவியல்

அங்கீகாரம் 
தேசிய மதிப்பீடு மற்றும் அங்கீகார அவையால் 2015ஆம் ஆண்டில் நவகதல் அரசு மகளிர் கல்லூரிக்கு "ஏ" தரத்தினை வழங்கியது.

மேலும் காண்க 

 மகளிர் கல்லூரி எம். ஏ. ரோடு ஸ்ரீநகர்
 அரசு மகளிர் கல்லூரி, பாரமுல்லா

மேற்கோள்கள் 

சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
அரசு மகளிர் பட்டக் கல்லூரி, சோப்பூர்

சோப்பூர் மகளிர் கல்லூரி என்று பொதுவாக அழைக்கப்படும் சோப்பூர் அரசு மகளிர் கல்லூரி, இந்திய யூனியன் பிரதேசமான ஜம்மு-காஷ்மீரில் உள்ள பாரமுல்லா மாவட்டத்தில் உள்ள சோப்பூரில் 2006  ஆம் ஆண்டில் நிறுவப்பட்ட மகளிர் கல்லூரியாகும். 

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல், கணினி பயன்பாடு போன்ற பிரிவுகளில் இளங்கலைப் பாடங்கள் பயிற்றுவிக்கப்படுகின்றன.  தன்னாட்சி கொண்ட இந்த மகளிர் பட்டப்படிப்பு கல்லூரி பல்கலைக்கழக மானியக் குழுவின் (இந்தியா) சட்டம், 1956 பிரிவு 2 (எஃப்) மற்றும் 12 (பி) ஆகிய பிரிவுகளின் கீழ் அங்கீகரிக்கப்பட்டுள்ளது.

அமைவிடம் 
இந்தக் கல்லூரி  சோப்பூரில் (ஆப்பிள் நகரம்) ஆசியாவின் மிகப்பெரிய பழ மண்டிக்கு அருகில் அமைந்துள்ளது.  சோபோரிலிருந்து சுமார் 3 கிமீ தொலைவிலும், மாவட்டத் தலைமையகமான பாரமுல்லாவிலிருந்து 17 கிமீ தொலைவிலுஂம், மாநில கோடைக்காலத் தலைநகரான சிறிநகரிலிருந்து 49 கிமீ தொலைவிலும் அமைந்துள்ளது.

உருவாக்கம் 
இந்தியப் பிரதமரின் புனரமைப்புத் திட்டத்தின் கீழ் முப்தி முகமது சயீத் முதலமைச்சராக இருந்தபோது, 2005 ஆம் ஆண்டில் ஜம்மு-காஷ்மீர் அரசு இந்த கல்லூரிக்கு அடிக்கல் நாட்டி, 2006 ஆம் ஆண்டில் மறைந்த டாக்டர் குலாம் நபி லோன் மூலமாக திறக்கப்பட்டது.

படிப்புகள் 
இக்கல்லூரியில் கலை, கணினி பயன்பாடு மற்றும் அறிவியல் பிரிவுகளில் பல்வேறு இளங்கலை படிப்புகள் வழங்கப்படுகின்றன.

இளங்கலை படிப்புகள் 

 கலைகளில் இளங்கலை
 அறிவியல் இளங்கலை (மருத்துவம்) 
 அறிவியல் இளங்கலை (மருத்துவம் அல்லாத) 
 கணினி பயன்பாட்டு இளங்கலை (BCA) 
 வீட்டு அறிவியல்

மேற்கோள்கள் 

பாரமுல்லா மாவட்டம்
சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
விஸ்வ பாரதி கல்வியியல் கல்லூரி

விஸ்வ பாரதி கல்வியியல் கல்லூரி என்பது  காசுமீரின் சிறிநகரில் உள்ள ரெய்னாவாரியில் தால் ஏரியின் உப்பங்கழியில் 1980 ஆம் ஆண்டில் நிறுவப்பட்ட ஒரு கல்வியியல் கல்லூரியாகும். 2009 ஆம் ஆண்டு வரை பெண்கள் மட்டுமே பயிலும் கல்லூரியாக இருந்த இது, ஆசிரியர் கல்வியின் வளர்ந்து வரும் தேவையை பூர்த்தி செய்ய ஆண்களையும் சேர்த்துக் கொள்ள காசுமீர் பல்கலைக்கழகத்தால் அனுமதி வழங்கப்பட்டதைத் தொடர்ந்து  தற்போது இருபாலரும் பயிலும் கல்வி நிறுவனமாக இயங்கிவருகிறது.

காசுமீர் பல்கலைக்கழகத்துடன் இணைக்கப்பட்டுள்ள  இந்த கல்லூரி அப்பள்ளத்தாக்கில் ஏற்பட்ட கொந்தளிப்பு காரணமாக 1990 ஆம் ஆண்டில் காஷ்மீரில் இருந்து மாற்றப்பட்டு, தற்போது ஜம்முவின் அகல்பூர் மோர் என்ற இடத்தில் இயங்கிவருகிறது.

அங்கீகாரம் 
சங்கங்கள் பதிவுச் சட்டத்தின் கீழ் பதிவு செய்யப்பட்டு, ஒரு தன்னாட்சி இயக்குநர் குழுவால் காசுமீரப்பகுதியில் நிர்வகிக்கப்படும் தனியார்க் கல்லூரியான இது, தேசிய மதிப்பீடு மற்றும் தரச்சான்று அவையால் மார்ச் 2007 ஆம் ஆண்டில் பி தரமளிக்கப்பட்டு அங்கீகரிக்கப்பட்டுள்ளது.

கற்றல் வசதிகள் 
ஆசிரியர் பயிற்றுநர்களின் செயல்முறைத் திறனை மேம்படுத்தவும், பங்கேற்புக் கற்றலை ஊக்குவிக்கவும், இக்கல்லூரி அனைத்து வசதிகளுடன் கூடிய ஆய்வகங்களை இயக்கிவருகிறது

 கணித ஆய்வகம் - கணிதக் கருத்துகளைக் கற்கவும், ஆராயவும், பல்வேறு பொருட்களைப் பயன்படுத்தி அதன் பல்வேறு செயல்பாடுகள் மூலம் கணித உண்மைகள் மற்றும் தேற்றங்களை சரிபார்க்கவும் பயன்படுத்தப்படுகிறது
 தொழில்நுட்ப ஆய்வகம் - நவீன தொழில்நுட்ப சாதனங்களைப் பயன்படுத்தி பயிற்சியாளர்களுக்கு தரமான கல்வியை வழங்குவதற்கான வசதிகள் கொண்ட ஆய்வகம்
 மொழி ஆய்வகம் - மொழி தடைகளை சமாளிக்க மாணவர்களை தயார்படுத்துவதும், மொழி கற்றலில் நேர்மறையான அணுகுமுறையை வளர்க்கவும் ஆங்கில மொழிப்புலமையை அதிகரிக்க இது உதவுகிறது
 சமூக அறிவியல் ஆய்வகம் - ஆசிரியர் மாணவர் இடையே இணக்கமான சூழ்நிலையை உருவாக்கவும் பராமரிக்கவும் பயன்படுகிறது.
 உளவியல் ஆய்வகம் - தேர்வுகளின் நோக்கங்களையும், நடத்தும் முறைகளையும் மாணவர்களுக்கு அறிவிக்கும் வகையில் நவீன கருவிகள் மற்றும் உளவியல் பரிசோதனைகள் கொண்ட ஆய்வகம்
 கணினி ஆய்வகம் -  இணையதள வசதியுடன் கூடிய கணினிகள் மற்றும் மடிக்கணினிகள், அச்சுப்பொறிகள் மற்றும் வருடிகள் பொருத்தப்பட்டுள்ள ஆய்வகம்
 அறிவியல் ஆய்வகம் -  நுண்ணோக்கிகள், தராசுகள், விளக்கப்படங்கள் மற்றும் மாதிரிகள் உள்ளதும் உயிரி அறிவியல் மற்றும் இயற்பியல் செய்முறைகளை செயல்முறை விளக்கத்துடன் அளிக்க வசதியுள்ள ஆய்வகம்
 நூலகம் - 8000க்கும் மேற்பட்ட பாடநூல்கள், 1000 மேற்கோள் புத்தகங்கள் மற்றும் 32 சந்தா செலுத்திய சஞ்சிகைகள் உட்பட சுமார் 10,000 புத்தகங்களைக் கொண்டுள்ள ஒரு நூலகமும் உள்ளது
சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
கல்வியியல் கல்லூரிகள்
துமேடியா

துமேடிய (Dumetia) என்பது இந்தியாவிலும் இலங்கையிலும் காணப்படும் பழைய உலக சிலம்பன் குடும்பமான துமாலிடேயில் உள்ள பசாரைன் பறவைக் குடும்பச் பேரினமாகும்.

வகைப்பாட்டியல் 
1852ஆம் ஆண்டு இங்கிலாந்து விலங்கியல் நிபுணர் எட்வர்ட் பிளைத் என்பவரால் துமேடியா பேரினம் அறிமுகப்படுத்தப்பட்டது. இப்பேரினத்தின் பெயர் இலத்தீன் சொல்லான டுமேட்டம் என்பதிலிருந்து பெறப்பட்டது. டுமெட்டி என்றால் "அடர்" என்று பொருள். பிளைத் இந்தப் பேரினத்தில் இரண்டு சிற்றினங்களைப் பட்டியலிட்டார். இவற்றில் ஜோர்ஜ் இராபர்ட் கிரே 1855-இல் மஞ்சட்பழுப்பு வயிற்றுச் சிலம்பனை மாதிரி இனமாகத் தேர்ந்தெடுத்தார்.

சிற்றினங்கள் 
இப்பேரினமானது பின்வரும் சிற்றினங்களைக் கொண்டுள்ளது:

மேற்கோள்கள் 

பறவைப் பேரினங்கள்
சுசுமிதா ரூஜ்

சுசுமிதா ரூஜ் (Sushmita Ruj) ஓர் இந்திய-ஆத்திரேலிய கணினி அறிவியலாளர் ஆவார். இவருடைய ஆராய்ச்சி அணுகல் கட்டுப்பாடு, கணினி பாதுகாப்பு மற்றும் தகவல் தனியுரிமை பற்றியது. இந்தியப் புள்ளியியல் நிறுவனத்தில் இணைப் பேராசிரியராகவும், ஆத்திரேலியாவில் பொதுநலவாய அறிவியல் மற்றும் தொழில்துறை ஆராய்ச்சி நிறுவனத்தில் மூத்த ஆராய்ச்சி அறிவியலாளராக இருந்தவர். இவர் நியூ சவுத் வேல்ஸ் பல்கலைக்கழகத்தில் கணினி அறிவியல் மற்றும் பொறியியலில் மூத்த விரிவுரையாளர் ஆவார்.

கல்வி
ரூஜ் 2004-இல் பெங்கால் பொறியியல் கல்லூரியில் (தற்போது இந்திய பொறியியல் அறிவியல் மற்றும் தொழில்நுட்ப நிறுவனம், ஷிப்பூர்) கணினி அறிவியலில் இளநிலைப் பட்டம் பெற்றார். இந்திய புள்ளியியல் நிறுவனத்தில் 2006-இல் கணினி அறிவியலில் முதுநிலைப் பட்டம் பெற்றார். மேலும் தனது முனைவர் பட்ட ஆய்வினை இங்கு 2010-இல் உணர்வி வலையமைப்பு நெட்வொர்க்குகள் மற்றும் துரோகிகளைக் கண்டுபிடிப்பதில் முக்கிய விநியோகத்திற்கான ஒருங்கிணைந்த கட்டமைப்புகளின் பயன்பாடு எனும் தலைப்பில் பிமல் குமார் ராய் மேற்பார்வியில் முடித்தார்.

பணி
லுண்ட் பல்கலைக்கழகம் மற்றும் ஒட்டாவா பல்கலைக்கழகத்தில் முதுகலை ஆராய்ச்சிக்குப் பிறகு, ரூஜ் 2012-இல் இந்தூரில் இந்திய தொழில்நுட்பக் கழகத்தில் உதவிப் பேராசிரியராக சேர்ந்தார். மேலும் 2013-இல் இந்திய புள்ளியியல் நிறுவனத்தில் சேர்ந்தார். பொதுநலவாய அறிவியல் மற்றும் தொழில்துறை ஆராய்ச்சி நிறுவனம் மற்றும் நியூ சவுத் வேல்ஸ் பல்கலைக்கழகம் செல்வதற்கு முன்பு இணைப் பேராசிரியராகப் பதவி உயர்வு பெற்றார்.

மேற்கோள்கள்

வெளி இணைப்புகள் 

 ISI இல் முகப்புப் பக்கம்
  

வாழும் நபர்கள்
கணினி அறிவியலாளர்கள்
விஜயா இராமச்சந்திரன்

விஜயா இராமச்சந்திரன் (Vijaya Ramachandran) ஓர் இந்திய அமெரிக்க கோட்பாட்டு கணினி அறிவியல் ஆய்வாளர்.  இவர் வரைபட அல்காரிதம் மற்றும் இணை அல்காரிதம் பிரிவில் ஆய்வி மேற்கொண்டு வருகிறார். இவர் டெக்சாஸ் பல்கலைக்கழகத்தில் கணினிப் பேராசிரியராக பணியாற்றுகிறார்.

கல்வி மற்றும் தொழில் 
விஜயா தனது முனைவர் பட்டத்தினை 1983-இல் பிரின்ஸ்டன் பல்கலைக்கழகத்தில் பெற்றார். இவர் ரிச்சர்ட் லிப்டன் மேற்பார்வையில் பேரளவு ஒருங்கிணைச் சுற்று மற்றும் ஒப்புருவாக்கம் குறித்து ஆய்வு அறிக்கையினை வழங்கினார்.

விஜயா 1983-இல் இலினொய் அர்பானா-சாம்பெய்ன் பல்கலைக்கழகத்தில் மின் மற்றும் கணினி பொறியியல் துறையில் உதவி பேராசிரியராக சேர்ந்தார். மேலும் 1989-இல் ஆஸ்டினில் உள்ள டெக்சாஸ் பல்கலைக்கழகத்தில் சேர்ந்தார். இவர் 1995-இல் வில்லியம் பிளேக்மோர் II ரீஜண்ட்ஸ் பேராசிரியராக நியமிக்கப்பட்டார்.

அங்கீகாரம் 
2013-இல், தில்லி பல்கலைக்கழகம் விஜயா இராமச்சந்திரனை கௌரவப் பேராசிரியராக நியமித்தது.

மேற்கோள்கள்

வெளி இணைப்புகள் 
 முகப்பு பக்கம்

பிரின்ஸ்டன் பல்கலைக்கழக முன்னாள் மாணவர்கள்
அமெரிக்கக் கணினி அறிவியலாளர்கள்
வாழும் நபர்கள்
நிகிசா ஜரிவாலா

நிகிசா பி. ஜரிவாலா (பிறப்பு 14 நவம்பர் 1985; , ) ஓர் இந்தியப் பேராசிரியர் மற்றும் கணினி அறிவியல் ஆராய்ச்சியாளர். இந்திய உரையை பிரெயிலியாக மாற்றுவதற்கான கணினி மாதிரியைத் தயாரிப்பதில் பணிக்காக நன்கு அறியப்பட்டவர், ஜரிவாலா. இவர் திருமதி தனுபென் & டாக்டர். மனுபாய் திரிவேதி தகவல் அறிவியல் கல்லூரியில் கணினி அறிவியல் பேராசிரியராக உள்ளார்.

கல்வி மற்றும் ஆராய்ச்சி 
ஜரிவாலா வீர் நர்மத் தெற்கு குஜராத் பல்கலைக்கழகத்தில் முதுநிலைப் பட்டத்தினைப் பெற்றார். குஜராத்தின் பர்தோலியில் உள்ள சிறீமத் இராஜ்சந்திரா மேலாண்மை மற்றும் கணினி பயன்பாடு நிறுவனத்தில் கணினிப் பயன்பாட்டில் முதுநிலைப் படிப்பையும், பர்தோலியில் உள்ள உகா தர்சாடியா பல்கலைக்கழகத்தில் கணினி அறிவியல் மற்றும் தகவல் தொழில்நுட்பத்தில் முனைவர் பட்டத்தையும் முடித்தார். பிரெய்லியில் இந்திய பிராந்திய மொழிகளை மொழிபெயர்ப்பதற்கான இவரது பணியினை, குசராத்து மாநில அறிவியல் மற்றும் தொழில்நுட்ப மன்றம் ஆதரித்தது.

விருதுகள் 

 2016: குசராத்து போக்கு சமூகம். போக்கு  செயல்பாட்டார் விருது

மேற்கோள்கள் 

வாழும் நபர்கள்
1985 பிறப்புகள்
கணினி அறிவியலாளர்கள்
இந்தியக் கணினி அறிவியலாளர்கள்
ஹஜ்ரா பேகம்

ஹஜ்ரா பேகம் ( Hajrah Begum ) (1910-2003) ஓர் இந்திய அரசியல்வாதியாவார். இந்தியப் பொதுவுடைமைக் கட்சியின் தலைவரான இவர் 1954 முதல் 1962 வரை இந்திய மகளிர் தேசிய கூட்டமைப்பின் பொதுச் செயலாளராக இருந்தார்.

சுயசரிதை 
ஹஜ்ரா பேகம் 1910 இல் ஒரு பணக்கார குடும்பத்தில் பிறந்து,  ராம்பூரில் வளர்ந்தார். இவரது தந்தை மீரட்டில் நீதிபதியாக இருந்தார். இந்தியத் திரைப்பட நடிகையும், நடன இயக்குநருமான சோரா சேகல் இவரது சகோதரியாவார். ஹஜ்ரா பேகம் தனது உறவினரைத் திருமணம் செய்து கொண்டார். ஆனால் விரைவில் விவாகரத்து செய்துவிட்டு தனது மகனுடன் தனது தந்தையின் வீட்டிற்குத் திரும்பினார். இந்த காலகட்டத்தில் இவர், இந்தியப் பொதுவுடமை தலைமைக்கு எதிரான மீரட் சதி வழக்கு குறித்த நீதித்துறை செயல்முறையால் ஈர்க்கப்பட்டார்.

பிரித்தனில் 
1933 ஆம் ஆண்டில், பேகம் தனது மகனுடன் பிரித்தன் சென்றார். அங்கு மாண்டிசோரி கற்பித்தல் படிப்பைப் படித்தார். பிரித்தனில் படிக்கும் போது, கிரேட் பிரிட்டன் பொதுவுடமைக் கட்சியில் சேர்ந்த முதல் இந்தியர்களில் இவரும் ஒருவர். இவர் இந்திய மார்க்சிஸ்ட் மாணவர்களின் குழுவில் இருந்தவர்.

அரசியல் 
இவர் 1935 இல் சோவியத் ஒன்றியத்துக்ச் சென்றார்  1935 இல் பேகம் கே. எம். அசரப், இசட் . ஏ அகமது மற்றும் சஜ்ஜாத் ஜாகிர் ஆகியோருடன் பிரித்தனிலிருந்து இந்தியா திரும்பினார். இந்தியா திரும்பியதும், இவர் இசட் . ஏ அகமதுவை மணந்தார். இருவரும் இந்தியப் பொதுவுடைமைக் கட்சியின் முழுநேர கட்சி உறுப்பினர்களாக ஆனார்கள். இவர் அலகாபாத்தில் காங்கிரசு சோசலிசக் கட்சியில் தீவிரமாக செயல்பட்டார். அங்கு இவர் ரயில்வே கூலிகள், பத்திரிகை தொழிலாளர்கள் மற்றும் விவசாயிகளை ஒன்றிணைத்தார். அலகாபாத்தில் உள்ள காங்கிரசு சோசலிசக் கட்சியின் இளம் தலைவர்களின் முக்கிய குழுவில் இசட் . ஏ அகமது, கே. எம். அசரப் மற்றும் ராம் மனோகர் லோகியா ஆகியோருடன் இவரும் ஒரு பகுதியாக இருந்தார்; லோகியாவைத் தவிர மற்ற அனைவரும் கட்சிக்கு மறைமுகமாகப் பணியாற்றும் உறுப்பினர்களாக இருந்தனர். அந்த நேரத்தில் பேகம் ஒரு சில பெண் உறுப்பினர்களில் ஒருவராக இருந்தார்.

பேகம், 1940 இல் அகில இந்திய மகளிர் மாநாட்டின் அமைப்புச் செயலாளராக ஆனார். மேலும் அதன் உறுப்பு இந்தி மொழி அமைப்பான ரோஷ்னி என்ற பத்திரிக்கையை  திருத்தி வெளியிட்டார். குவாமி ஜாங்கின் வார இதழில் அடிக்கடி பங்களித்தார். இவர் 1949 இல் லக்னோ சிறையில் ஐந்து மாதங்கள் சிறையில் அடைக்கப்பட்டார், மேலும் அவர் விடுதலையான பிறகு மறைமுகமாக பணிபுரிந்தார்.

இவர் 1952 இல் வியன்னாவில் நடந்த உலக அமைதி மாநாட்டில் பங்கேற்றார். ஹஜ்ரா பேகம் 1954 முதல் 1962 வரை இந்தியப் பெண்களின் தேசிய கூட்டமைப்பை நிறுவியவர்களில் ஒருவராகவும், அதன் முன்னாள் பொதுச் செயலாளராகவும் இருந்தார்.

இறப்பு 
ஹஜ்ரா பேகம் 20 ஜனவரி 2003 அன்று நீண்ட காலமாக நோய்வாய்ப்பட்ட பின்னர் இறந்தார்.

மேற்கோள்கள் 

2003 இறப்புகள்
1910 பிறப்புகள்
பொதுவுடமைவாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ரோசினி தினகர்

ரோசினி தினகர் ( Roshni Dinaker ) என்பவர் ஒரு இந்திய திரைப்பட ஆடை வடிவமைப்பாளர் மற்றும் திரைப்பட இயக்குநர், தயாரிப்பாளர் ஆவார். இவர் கன்னடம், தமிழ் மற்றும் தெலுங்கு மொழி திரைப்படத் துறைகளில் ஆடை வடிவமைப்பாளராகப் பணிபுரிந்துள்ளார். மேலும் இவர் 2018 இல் மலையாளத் திரைப்படமான மை ஸ்டோரி படம் மூலம் இயக்குநராகவும் அறிமுகமானார்.

தனிப்பட்ட வாழ்க்கை 
ரோசினி தினகர் இந்தியாவின், கருநாடகத்தின் குடகு மாவட்டத்தில் உள்ள மடிக்கேரியில் ஒரு மலையாள கிறித்தவக் குடும்பத்தில் டாமி மேத்யூ மற்றும் ஆஷா டோமி இணையரின் மகளாகப் பிறந்தார். இவரது தந்தை கேரளத்தின் கோட்டயம் ராமாபுரத்தைச் சேர்ந்தவர். இவர் பெங்களூரில் படித்தவர் ஆவார். இவர் ஓ. வி. தினகர் என்பவரை மணந்தார். இந்த இணையருக்கு  ஆதித்யா மற்றும் ஆருஷ் தினகர் என்ற இரண்டு குழந்தைகள் உள்ளனர்.

தொழில் 
ரோசினி தினகர் திரையுலகில் நுழைவதற்கு முன்பு பெருநிறுவன உலகில் பணியாற்றினார். 2002 ஆம் ஆண்டில் இருந்து  தென்னிந்திய மொழித் திரைப்படங்களில் ஆடை வடிவமைப்பாளராக திரைப்படத் துறையில் தனது தொழில் வாழ்க்கையைத் தொடங்கினார் ரோசினி தினகர். இவர் ஆடை வடிவமைப்பாளரான பானு அதையாவின் பணிகளால் ஈர்க்கப்பட்டவர் ஆவார். இவர் ஆடை வடிவமைப்பாளராக கன்னடத் திரைப்படமான சுபம் படத்தின் வழியாக அறிமுகமானார். டி. எஸ். நாகபரணா இயக்கிய கல்லரலி ஊவாகி படத்தில் இவர் பணியாற்றியதற்காக சிறந்த ஆடை வடிவமைப்பாளராக (2006-2007) கருநாடக மாநில அரசு திரைப்பட விருதைப் பெற்றார். ஆடை வடிவமைப்பாளராக 50க்கும் மேற்பட்ட படங்களில் இவர் பணியாற்றியுள்ளார். பிருத்விராஜ் சுகுமாரன் மற்றும் பார்வதி மேனன் நடித்த மை ஸ்டோரி என்ற மலையாளத் திரைப் படத்தின் மூலம் இயக்குநராக அறிமுகமானார். இப்படத்தின் படப்பிடிப்பு 2017, நவம்பர், முதல் நாள் அன்று போர்த்துகலில் தொடங்கியது. பின்னர் படம் 2018 சூலை எட்டாம் நாள் வெளியானது. இப்படத்தில் படத்தின் ஆடை வடிவமைப்பாளராகவும், தயாரிப்பாளராகவும், ரோசினி தினகர் பனியாற்றினார்.

2018 ஆம் ஆண்டில், மூன்று பெண்களைப் பற்றிய கதையைக் கொண்ட மெட்டமார்போசிஸ் என்ற திரைப் படத்தில் பணிபுரிவதாக இவர் தெரிவித்தார். 2019 அக்டோபர் மாத நிலவரப்படி, ரோசினி தினகர் 2 ஸ்ட்ரோக் என்ற மலையாள அதிரடித் திரைப்படத்தை இயக்குகிறார். இதன் வழியாக மலையாளத் திரையுலகில் அதிரடிப் படத்தை இயக்கிய முதல் பெண்மணி என்ற பெயரை பெற இருக்கிறார்.

திரைப்படவியல் 
தினகரன் பணியாற்றிய படங்களின் முழுமையான பட்டியல் கீழே கொடுக்கப்பட்டுள்ளது.

மேற்கோள்கள்

வெளி இணைப்புகள் 
 

வாழும் நபர்கள்
மலையாளத் திரைப்பட இயக்குநர்கள்
இந்தியப் பெண் திரைப்பட இயக்குநர்கள்
குடகு மாவட்ட மக்கள்
பெண் ஆடைகலன் வடிவமைப்பாளர்கள்
யசுட்டிசியா

யசுட்டிசியா (தாவரவியல் வகைப்பாடு: Justicia, water-willow;  shrimp plant) என்பது  பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  (கரோலஸ் லின்னேயஸ்) என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  ஐந்து கண்டங்களிலும் உள்ளன. குறிப்பாக வெப்ப வலயம், அயன அயல் மண்டலம் பிரிவுகளில் இருக்கும் ஆசியா, அமெரிக்காக்கள்,  தென்மேற்கு அமைதிப் பெருங்கடல் பகுதிகளை தனது இனங்களின், வாழ்விடங்களாகக் கொண்டுள்ளன.

இப்பேரினத்தின் இனங்கள் 
இப்பேரினத்தில் மொத்தம் 917 இனங்களை மட்டுமே, பன்னாட்டு தாவரியல் அறிஞர்கள் ஏற்றுக் கொண்டுள்ளனர்.

 Justicia abeggii 
 Justicia abscondita 
 Justicia aconitiflora 
 Justicia acuta 
 Justicia acutangula 
 Justicia acutifolia 
 Justicia addisoniensis 
 Justicia adenothyrsa 
 Justicia adhaerens 
 Justicia adhatoda 
 Justicia adhatodoides 
 Justicia aequalis 
 Justicia aequilabris 
 Justicia aequiloculata 
 Justicia aethes 
 Justicia afromontana 
 Justicia agria 
 Justicia alainii 
 Justicia alanae 
 Justicia albadenia 
 Justicia albobractea 
 Justicia albovelata 
 Justicia alboviridis 
 Justicia alchorneeticola 
 Justicia alexandri 
 Justicia allenii 
 Justicia almedae 
 Justicia alopecuroidea 
 Justicia alpina 
 Justicia alsinoides 
 Justicia alterniflora 
 Justicia alternifolia 
 Justicia altior 
 Justicia amanda 
 Justicia amazonica 
 Justicia amblyosepala 
 Justicia amherstia 
 Justicia amphibola 
 Justicia amplifolia 
 Justicia anabasa 
 Justicia anagalloides 
 Justicia andrographioides 
 Justicia andromeda 
 Justicia anfractuosa 
 Justicia angustata 
 Justicia angustiflora 
 Justicia anisophylla 
 Justicia anisotoides 
 Justicia ankaratrensis 
 Justicia ankazobensis 
 Justicia anselliana 
 Justicia antirrhina 
 Justicia antsingensis 
 Justicia aphelandroides 
 Justicia aquatica 
 Justicia arborescens 
 Justicia arbuscula 
 Justicia archeri 
 Justicia arcuata 
 Justicia areysiana 
 Justicia argyrostachya 
 Justicia aristeguietae 
 Justicia asclepiadea 
 Justicia aspera 
 Justicia asystasioides 
 Justicia atacta 
 Justicia atkinsonii 
 Justicia attenuata 
 Justicia aurantiimutata 
 Justicia aurea

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பப் பேரினங்கள்
தாவரவியல் பெயருடையக் கட்டுரைகள்
இலித்தியம் முப்புளோரோமெத்தேன்சல்போனேட்டு

இலித்தியம் முப்புளோரோமெத்தேன்சல்போனேட்டு (Lithium triflouromethanesulfonate) என்பது CF3SO3−; TfO− என்ற மூலக்கூற்று வாய்பாட்டால் விவரிக்கப்படும் ஒரு வேதியியல் சேர்மமாகும். இலித்தியம் திரிப்லேட்டு என்ற பெயராலும் இது அழைக்கப்படுகிறது. இலித்தியம் நேர்மின்  அயனியும்  (Li+) திரிப்லேட்டு எதிர்மின் அயனியும் (CF3SO3−; TfO−) சேர்ந்து இவ்வுப்பு உருவாகும். நீருறிஞ்சும் தன்மை கொண்டிருக்கும். :: இலித்தியம்-இரும்பு மின்கல உற்பத்தியில் இது பயன்படுத்தப்படுகிறது.

மேற்கோள்கள்

இலித்தியம் சேர்மங்கள்
டிரிப்லேட்டுகள்
ரோசா வித்யாதர் தேசுபாண்டே

ரோசா வித்யாதர் தேசுபாண்டே  (Roza Vidyadhar Deshpande)  இந்தியாவைச் சேர்ந்த ஓர் அரசியல்வாதியாவார்.  1929 ஆம் ஆண்டில் இவர் பிறந்தார். ஐக்கிய இந்திய பொதுவுடைமை கட்சியின் இந்திய அரசியல்வாதியாகச் செயல்பட்டார்.  1980 ஆம் ஆண்டு முதல் 1987  ஆம் ஆண்டு வரை அகில இந்திய பொதுவுடைமைக்  கட்சியிலும் அதற்கு முன்பு இந்திய பொதுவுடைமைக் கட்சியிலும் தொடர்பு கொண்டிருந்தார்..

குடும்ப பின்னணி மற்றும் கல்வி 
இந்தியப் பொதுவுடைமைக் கட்சியின் நிறுவன உறுப்பினரும் இந்திய தொழிற்சங்க இயக்கத்தின் தீவிரமானவருமான  சிறீபாத் அம்ரித் தாங்கேவின் மகளாக இவர் பிறந்தார். இவரது தாயார் பெயர் உசாபாய்  தாங்கே என்பதாகும். உசாதை என்று இவர் பிரபலமாக அறியப்பட்டார்.  பொதுவுடைமை தொழிற்சங்கத் தலைவராகவும் இவர் செயல்பட்டார். தனது தந்தையின் முதல் வாழ்க்கை வரலாற்றை எழுதினார்.

பொதுவுடைமை கட்சித்  தலைவர் வித்யாதர் இலட்சுமண் தேசுபாண்டே என்ற பானி தேசுபாண்டேவை ரோசா வித்யாதர் திருமணம் செய்து கொண்டார்.

அரசியல் வாழ்க்கை 
ரோசா வித்யாதர்  பொதுவுடைமைக் கட்சி வேட்பாளராக பம்பாய் மத்திய தொகுதியில் இருந்து 5 ஆவது மக்களவை உறுப்பினராகத் தேர்ந்தெடுக்கப்பட்டார்.

ரோசா வித்யாதர் தேசுபாண்டே மகாராட்டிரா மாநிலத்தை உருவாக்குவதற்கான இயக்கமான சம்யுக்த மகாராட்டிரா இயக்கத்திலும் கோவா விடுதலைப் போராட்டத்தில் அகில இந்திய மாணவர் கூட்டமைப்பின் உறுப்பினராகவும் பங்கேற்றார்.

இறப்பு 
ரோசா தேசுபாண்டே  2020  ஆம் ஆண்டு செப்டம்பர் மாதம் 19 ஆம் தேதியன்று  மும்பையில் உள்ள அவரது இல்லத்தில் காலமானார். அப்போது அவளுக்கு 91 வயது.

மேற்கோள்கள் 

2020 இறப்புகள்
5வது மக்களவை உறுப்பினர்கள்
1929 பிறப்புகள்
இந்தியப் பொதுவுடைமைக் கட்சி அரசியல்வாதிகள்
பகீரத் பன்வார்

பகீரத் பன்வார் (Bhagirath Bhanwar) (2 டிசம்பர் 1936 - 10 பிப்ரவரி 2004) என்பவர் ஒரு இந்திய அரசியல்வாதி ஆவார். இவர் இந்தியாவின் மத்தியப் பிரதேசத்தின் ரத்லம் ஜாபுவாவிலிருந்து பாராளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
2004 இறப்புகள்
1936 பிறப்புகள்
6வது மக்களவை உறுப்பினர்கள்
5வது மக்களவை உறுப்பினர்கள்
விண்ணேற்புக் கல்லூரி, சங்கனாச்சேரி

விண்ணேற்புக் கல்லூரி(Assumption College), என்பது இந்தியாவின் கேரளாவில் சங்கனாச்சேரியில் 1950 ஆம் ஆண்டு தொடங்கப்பட்ட பெண்கள் கல்லூரி ஆகும்.

பல்வேறு பாடங்களில் இளங்கலை மற்றும் முதுகலைப் பட்டங்களை பயிற்றுவிக்கும் இக்கல்லூரியானது, மகாத்மா காந்தி பல்கலைக்கழகத்துடன் இணைக்கப்பட்டுள்ளது. மேலும் இக்கல்லூரி 2016 ஆம் ஆண்டில் இருந்து தன்னாட்சி கல்லூரி எனும் நிலையை அடைந்தது.

அங்கீகாரம் 
சங்கனாச்சேரி உயர்மறைமாவட்டத்தால் நிர்வகிக்கப்படும் இக்கல்லூரி, கிறிஸ்தவ சிறுபான்மை நிறுவன வகையைச்சேர்ந்ததாகும். பல்கலைக்கழக மானியக் குழு (இந்தியா)வின் சட்டப்பிரிவு 2(f) மற்றும் 12B இன் கீழ் அங்கீகாரம் பெற்றுள்ளதோடு, தேசிய மதிப்பீடு மற்றும் தரச்சான்று அவையால் நான்காவது சுழற்சியில் ஏ+ தரத்தை பெற்று மறுஅங்கீகாரம் அடைந்துள்ளதோடு

ISO 9001-2015 சான்றிதழும் பெற்றுள்ளது.

படிப்புகள் 
19 இளங்கலை மற்றும் 9 முதுகலை மற்றும் 2 முனைவர் பட்டப் படிப்புகளில் 2500க்கும் மேற்பட்ட மாணவர்கள் படித்துவரும் இக்கல்லூரியில் இவை தவிர, தொழில் சார்ந்த படிப்புகள், ஏசிஎஸ்ஏடி சான்றிதழ் படிப்புகள், செறிவூட்டல் திட்டங்கள்  மற்றும் சமூக தொடர்புக்கான திட்டங்கள் ஆகியவையும் பயிற்றுவிக்கப்படுகிறது.

குறிப்பிடத்தக்க முன்னாள் மாணவர்கள் 
 கீது அன்னா ஜோஸ், இந்திய கூடைப்பந்து வீராங்கனை
 மீரா ஜாஸ்மின், மலையாளத் திரைப்பட நடிகை
 காயத்ரி அருண், தொலைக்காட்சி நடிகை

மேற்கோள்கள் 

கேரள கலை மற்றும் அறிவியல் கல்லூரிகள்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
யசுட்டிசியா பிலவா

{{Speciesbox
| image =File:Justicia flava (Acanthaceae) (48565334686).jpg
| image_caption =Justicia flava 
| image2 =File:Justicia flava 1DS-II 1-0581.jpg
| image2_caption = பூச்செண்டு
| status = 
| status_system = 
| status_ref =
| genus = Justicia  
| species = flava 
| parent_authority =கரோலஸ் லின்னேயஸ்
| authority =(Forssk.) Vahl
| display_parents = 
| synonyms = '|}}யசுட்டிசியா பிலவா' (தாவர வகைப்பாட்டியல்: Justicia flava'') என்பது  முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “யசுட்டிசியா” பேரினத்தில் 917 இனங்கள் கண்டறியப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1791 ஆம் ஆண்டு வெளிவந்துள்ளது. ஆப்பிரிக்கக் கண்டத்தின் பல நாடுகளில் இது, அகணிய தாவரமாக இவ்வினம் உள்ளது. பல ஆப்பிரிக்க நாடுகளில் மலேரியா நோயிக்கு எதிரான பாரம்பரிய மருந்தாகப் பயன்படுகிறது.,

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
முண்மூலிகைக் குடும்பம்
மருத்துவத் தாவரங்கள்
சபாக் பெர்ணம் மக்களவைத் தொகுதி

சபாக் பெர்ணம் மக்களவைத் தொகுதி (மலாய்: Kawasan Persekutuan Sabak Bernam; ஆங்கிலம்: Sabak Bernam Federal Constituency; சீனம்: 沙白安南联邦选区 என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டம் மாவட்டத்தில் அமைந்துள்ள ஒரு மக்களவைத் தொகுதி (P092) ஆகும்.

சபாக் பெர்ணம் மக்களவைத் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் முதல் தேர்தல் நடைபெற்றது. அத்துடன் அதே 1959-ஆம் ஆண்டில் இருந்து சபாக் பெர்ணம் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

சபாக் பெர்ணம் மாவட்டம்

சபாக் பெர்ணம் மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.

சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம் ஆகும்.

சபாக் பெர்ணம் அமைவிடம்

இந்த நகரம் ஒரு கடலோர நகரமாகும். மலாக்கா நீரிணையை ஒட்டி அமைந்து இருக்கும் இந்த நகரம், பெர்ணம் ஆற்றின் (Bernam River) தெற்கே, பேராக் சிலாங்கூர் மாநிலங்களின் எல்லையில் உள்ளது.

சபாக் பெர்ணம் மாவட்டம், சிலாங்கூர் மாநிலத்தின் நெல் விளையும் கேந்திரப் பகுதி. அந்த வகையில் சபாக் பெர்ணம் மாவட்டத்தின் முக்கியப் பொருளாதார நடவடிக்கை விவசாயம். இந்த மாவட்டம் சிலாங்கூர் மாநிலத்தின் மேற்குப் பகுதியில் உள்ள மாவட்டம். மலேசியத் தலைநகர் கோலாலம்பூரில் இருந்து 100 கி.மீ. தொலைவில் அமைந்து உள்ளது.

நிர்வாகப் பகுதிகள் 
சபாக் பெர்ணம் மாவட்டம், சபாக் பெர்ணம் நகராட்சி மன்றத்தால் நிர்வாகம் செய்யப் படுகிறது.

சபாக் பெர்ணம் மாவட்டத்தில் உள்ள முக்கிம்கள்
 பாகன் நக்கோத்தா ஒமார் (Bagan Nakhoda Omar)
 பாஞ்சாங் பெண்டேனா (Panchang Bendena)
 பாசிர் பாஞ்சாங் (Pasir Panjang)
 சபாக் (Sabak)
 சுங்கை பாஞ்சாங் (Sungai Panjang)

சபாக் பெர்ணம் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), சபாக் பெர்ணம் மக்களவைத் தொகுதி 32 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

சபாக் பெர்ணம் மக்களவைத் தொகுதி

சபாக் பெர்ணம் சட்டமன்ற  தொகுதிகள்

சபாக் பெர்ணம் சட்டமன்ற உறுப்பினர்கள் (2022)

சபாக் பெர்ணம் தேர்தல் முடிவுகள்

சபாக் பெர்ணம் வேட்பாளர் விவரங்கள்

மேற்கோள்கள்

மேலும் காண்க 

 சபாக் பெர்ணம் மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022
 மலேசியாவின் உள்ளாட்சி மன்றங்கள்

சிலாங்கூர் நாடாளுமன்றத் தொகுதிகள்
புனித சூசையப்பர் மகளிர் கல்லூரி, ஆலப்புழா

புனித சூசையப்பர் மகளிர் கல்லூரி,ஆலப்புழா அல்லது புனித வளனார் மகளிர் கல்லூரி,ஆலப்புழா (St. Joseph's College, Alappuzha)  என்பது, இந்தியாவின் கேரளா மாநிலத்தின், ஆலப்புழாவில் உள்ள ஒரு கத்தோலிக்க மகளிர் கல்லூரி ஆகும், கேரளா பல்கலைக்கழகத்துடன் இணைக்கப்பட்டுள்ள இக்கல்லூரியானது  தேசிய நெடுஞ்சாலை 47, கான்வென்ட் சதுக்கத்தில் அமைந்துள்ளது. 

1954 ஆம் ஆண்டு ஜூலை 1 ஆம் தேதி 142 மாணவர்கள் மற்றும் 14 ஆசிரியர்களுடன் தொடங்கப்பட்ட  இக்கல்லூரியே, ஆலப்புழா மாவட்டத்தில் துவங்கப்பட்ட முதல் கல்லூரியாகும்.

இக்கல்லூரியில் கணிதம், இயற்பியல், வேதியியல், தாவரவியல், விலங்கியல், வீட்டு அறிவியல், ஆங்கில இலக்கியம், ஆங்கிலத் தொடர்பாடல் , வணிகம் மற்றும் வரலாறு ஆகியவற்றில் இளங்கலைப் பட்டங்களையும், ஆங்கில மொழி மற்றும் இலக்கியம், இயற்பியல் மற்றும் ஊட்டச்சத்து மற்றும் உணவுமுறை ஆகியவற்றில் முதுகலைப் பட்டங்களையும் பயிற்றுவித்து வருகிறது.

வரலாறு 
கனோசியர்கள் எனப்படும் இத்தாலியின் வெரோனாவில் உள்ள கனோசியாவின் புனித மக்தலீனாவால் நிறுவப்பட்ட ஒரு உலகளாவிய கிறித்தவ தொண்டு அமைப்பாகும், இந்த கானோசிய சகோதரிகளின் சர்வதேச சபையான கனோசியன் தன்னார்வ மகள்கள் என்பதன்  மூலம் 1954 ஆம் ஆண்டில் நிறுவப்பட்ட இக்கல்லுரியே, இந்தியாவில் இத்தொண்டு நிறுவனத்தின் மூலம்  நிர்வகிக்கப்படும் ஒரே கல்லூரியாகும். 

திருவிதாங்கூரின் மன்னரான சித்திர திருநாள் பலராம வர்மா 1953 ஆம் ஆண்டு ஏப்ரல் 18 ஆம் தேதி இக்கல்லூரிக்கு சட்டகக் கல்லை நிறுயுள்ளார். முதலில் பள்ளியாக அதிகாரப்பூர்வமாக ஜூலை, 1954  ஆம் ஆண்டில் ஆரம்பிக்கப்பட்டது. எம்.பெர்னாண்ட ரிவா என்பவர் இதன் முதல் முதல்வராவார். 

எம். பெர்னாண்டா ரிவாவின் அதிகாரத்தின் கீழ் இடைநிலைப் பள்ளியாகத் தொடங்கப்பட்ட இக்கல்லூரி, 2004-05 காலத்தில் 50 ஆண்டுகள் என்பதைக்கடந்து, மாணவர்களின் முன்னேற்றத்திற்காக பாடுபடும் குறிப்பிடத்தக்க கல்லூரியாக உருவாகியுள்ளது.

படிப்புகள்

இளங்கலை படிப்புகள்

இளங்கலை அறிவியல் 

 கணிதம்
 இயற்பியல்
 தாவரவியல்
 விலங்கியல்
 வேதியியல்
 வீட்டு அறிவியல்

கலைப்பிரிவு 

 வரலாறு
 ஆங்கில மொழி மற்றும் இலக்கியம்
 ஆங்கிலம் மற்றும் ஆங்கிலத் தொடர்பாடல்

வணிகப்பிரிவு 

 நிதி & வரி

முதுகலை படிப்புகள்  

 ஆங்கில மொழி மற்றும் இலக்கியம்
 இயற்பியல்
 ஊட்டச்சத்து மற்றும் உணவுமுறை

அங்கீகாரம் 
இக்கல்லூரிக்கு 2018 ஆம் ஆண்டு தேசிய மதிப்பீடு மற்றும் தரச்சான்று அவையின் மூன்றாவது சுழற்சியில் நான்கு அளவுகளில் 2.87 CGPA மதிப்பெண்ணுடன் பி+  தரம் வழங்கப்பட்டுள்ளது.

குறிப்பிடத்தக்க முன்னாள் மாணவர்கள் 

 தேவி சந்தனா, நடனக் கலைஞர் மற்றும் சினிமா கலைஞர் 
 ஜலஜா, மலையாள நடிகை
 சரண்யா மோகன், நடிகை 
 மினி ஆண்டனி, ஐஏஎஸ் அதிகாரி. 
 எம்.மார்கிரெட் பீற்றர் கனோசிய சபையின் முன்னாள் தாய் ஜெனரல்
 டெஸ்ஸி தாமஸ், வானூர்தி விஞ்ஞானி, 'இந்தியாவின் ஏவுகணைப் பெண்'

மேற்கோள்கள் 

கேரள கலை மற்றும் அறிவியல் கல்லூரிகள்
கேரளக் கல்லூரிகள்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்

டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம் (Dr. APJ Abdul Kalam Women's Institute of Technology) முன்னர் மகளிர் தொழில்நுட்ப நிறுவனம் (Women's Institute of Technology) என்பது இந்தியாவின் பீகாரில் உள்ள ஒரு பொறியியல் கல்லூரி ஆகும். இந்நிறுவனம் 2005-இல் நிறுவப்பட்டது. இது அகில இந்தியத் தொழில்நுட்பக் கழகம், புது தில்லி மற்றும் பீகார் அரசாங்கத்தால் அங்கீகரிக்கப்பட்ட தர்பங்கா லலித் நாராயண் மிதிலா பல்கலைக்கழக இணைவு பெற்றுள்ளது. இது தர்பங்கா நகரில் 25 ஏக்கர் நிலப்பரப்பில் பரவியுள்ளது.

வரலாறு 
இந்தக் கல்லூரி 2005ஆம் ஆண்டு அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் அவர்களால் திறந்து வைக்கப்பட்டது. இது முதன்மையான லலித் நாராயணன் மிதலா பல்கலைக்கழக வளாகத்தில் அமைந்துள்ளது. இது 10 ஏக்கர் பரப்பளவில் தனி வளாகத்தில் முதலில் செயல்பட்டது. பின்னர் 25 ஏக்கராக விரிவாக்கப்பட்டது. லலித் நாராயண் மிதிலா பல்கலைக்கழகத்தின் வளாகம் 232 ஏக்கர் பரப்பளவில் தர்பங்காவின் ராஜ் குடும்பத்தால் நிலம் கையகப்படுத்தல் மூலம் கிடைத்தது. தர்பங்காவின் கடைசி மகாராஜா சர் காமேஸ்வர சிங்கின் நினைவாக இந்த வளாகத்திற்கு காமேசுவர் நகர் என்று பெயரிடப்பட்டது.

கல்வி

வசதிகள் 
தகவல் மற்றும் தொழில்நுட்பத் துறை, கணினி அறிவியல் மற்றும் கணினி பயன்பாடு முது நிலை பாடம் பயிற்றுவிக்கும் துறைகளும் கல்லூரியில் உள்ளது.

கல்லூரியில் இயற்பியல், வேதியியல் மற்றும் கணிதம் ஆகியவற்றிற்கு ஏழு ஆய்வகங்கள் உள்ளன. இதில் இரண்டு கணினி ஆய்வகங்கள், ஒரு எண்ணிம மின்னணு ஆய்வகம், அடிப்படை மின்னணுவியல் மற்றும் அடிப்படை மின் ஆய்வகமும் செயல்படுகிறது.

பட்டங்கள் 
கல்லூரி தகவல் மற்றும் தொழில்நுட்பத்தில் தொழில்நுட்ப இளையர் பட்டப்படிப்பை வழங்குகிறது.

மாணவர்ச் சேர்க்கை 
இந்நிறுவனத்தின் மாணவியர் சேர்க்கை 10 + 2 என்ற பாடத்திட்டத்தில் பயின்ற அனைத்து மாணவியருக்கும் வழங்கப்படுகிறது. இவர்கள் இயற்பியல், வேதியியல், கணிதம் மற்றும் ஆங்கிலம் அல்லது இயற்பியல், வேதியியல், கணிதம், உயிரியல் மற்றும் ஆங்கிலம் ஆகியவற்றுடன் அங்கீகரிக்கப்பட்ட பல்கலைக்கழகம் / வாரியம் / ஏற்றுக்கொண்ட 10 + 2 அல்லது அதற்குச் சமமான தேர்வில் தேர்ச்சி பெற்றிருக்க வேண்டும். இவர்கள் இத்தேர்வுகளில் குறைந்தபட்சம் 50% மொத்த மதிப்பெண்கள் பெற்றிருக்கவேண்டும்.

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்

மகளிர் பல்கலைக்கழகங்களும் கல்லூரிகளும்
கீரா பதக்

கீரா இராம்நாராயண் பதக் (Heera Ramnarayan Pathak) ஒரு குசராத்தி கவிஞர் மற்றும் இலக்கிய விமர்சகர் ஆவார். இவர் குசராத்தி எழுத்தாளரான ராம்நாராயண் வி. பதக்கின் துணைவி ஆவார்.

வாழ்க்கை 
பதக் 1916ஆம் ஆண்டு ஏப்ரல் 12ஆம் தேதி மும்பையில் பிறந்தார். 1936ஆம் ஆண்டு திருமதி நதிபாய் தாமோதர் தாக்கூர் பல்கலைக்கழகத்தில் குசராத்தியை முதன்மைப் பாடமாகக் கொண்டு இளங்கலைப் பட்டம் பயின்றார். இவர் 1938-இல் முனைவர் பட்டம் பெற்றார். இவரது முனைவர் பட்ட ஆய்வு ஆப்னு விவேகன் சாகித்யா (நமது இலக்கிய விமர்சனத்தின் வரலாறு) என்பதாகும். இது 1939-இல் புத்தகமாக வெளியிடப்பட்டது. 1938 முதல் 1972 வரை திருமதி நதிபாய் தாமோதர் தாக்கூர் பல்கலைக்கழகத்தில் குசராத்தி மொழிப் பேராசிரியராக இருந்தார். இவர் 1970 – 1971 வரை குசராத்தி அத்யபக் சங்கத்தின் தலைவராகவும் இருந்தார். மேலும் சில ஆண்டுகள் குசராத்தி சாகித்ய சாகித்திய துணைத் தலைவராகவும் இருந்தார்.

இவர் 21 ஆகத்து 1955-இல் குசராத்தி எழுத்தாளர் ராம்நாராயண் வி. பதக்கின் இரண்டாவது மனைவியாகத் திருமணம் செய்து கொண்டார். ராம்நாராயண் இவரைக் குழந்தை இல்லாத காரணத்தினால் திருமணம் செய்து கொண்டார். பதக் புற்றுநோயால் 1995 செப்டம்பர் 15 அன்று மும்பையில் இறந்தார்.

பணி 
பதக் தனது முதல் விமர்சனப் படைப்பான ஆப்னு விவேகன் சாகித்யா, எனும் தனது முனைவர் பட்ட ஆய்வை 1939-இல் வெளியிட்டார். இந்த படைப்பில், இவர் இரண்டு கோணங்களில் விமர்சகரை ஆராய்கிறார். முதலில், ஒரு குறிப்பிட்ட விமர்சகரின் விமர்சனப் படைப்புகளில் பொதிந்துள்ள கண்ணோட்டத்தை இவர் விரிவுபடுத்துகிறார். பின்னர் இந்த குறிப்பிட்ட கண்ணோட்டம் குசராத்தி இலக்கிய விமர்சனத்தின் வளர்ச்சிக்கு எவ்வாறு பங்களித்தது என்பதைப் பகுப்பாய்வு செய்கிறார். காவ்யாபவன் (கவிதையின் விமர்சனப் பாராட்டு, 1961) மற்றும் வித்ராதி (1974) ஆகியவை இவரது விமர்சன ரீதியாக பாராட்டப்பட்ட மற்ற இரண்டு படைப்புகள். 1978-இல் வெளியிடப்பட்ட இவரது பரலோக் பத்ரா (மற்றொரு உலகத்திற்கு எழுதப்பட்ட கடிதங்கள்), இவரது இறந்த கணவர் ராம்நாராயண் பதக்கிற்கு எழுதப்பட்ட வசனங்களில் எழுதப்பட்ட பன்னிரண்டு கடிதங்களின் தொகுப்பாகும். வான்வேலியின் குசராத்தி எழுதப்பட்ட இந்தக் கடிதங்கள் இயற்கையில் நேர்த்தியானவை. 1979-இல் வெளியிடப்பட்ட மற்றொரு படைப்பு, கவாக்ஷா தீப்; இது சமசுகிருத கவிதை பற்றிய கட்டுரைகளின் தொகுப்பாகும்.

அங்கீகாரம் 
பதக் 1968 – 1972-இன் நர்மத் சுவர்ண சந்திரக் மற்றும் 1970 – 1971ஆம் ஆண்டின் உமா-ஸ்நேஹ்ரஷ்மி பரிசை பர்லோக் பத்ராவுக்காகப் பெற்றார். இவருக்கு 1974-இல் ரஞ்சித்ரம் சுவர்ண சந்திரக் மற்றும் 1995-இல் சாகித்திய கௌரவ விருதும் வழங்கப்பட்டது.

மேற்கோள்கள் 

1995 இறப்புகள்
இந்தியப் பெண் கவிஞர்கள்
20-ஆம் நூற்றாண்டு இந்தியப் பெண் எழுத்தாளர்கள்
1916 பிறப்புகள்
சிறு மலர் கல்லூரி, குருவாயூர்

சிறு மலர் கல்லூரி, குருவாயூர் என்பது இந்தியாவின் குருவாயூரில் உள்ள ஒரு பெண்கள் கத்தோலிக்க கல்லூரியாகும்.  கோழிக்கோடு பல்கலைக்கழகத்துடன் இணைக்கப்பட்டுள்ள இக்கல்லூரியின் நிர்வாகம் பிரான்சிஸ்கன் திருச்சபையின் திருச்சூர் அசிசி மாகாணத்தின் கீழ் நடைபெறுகிறது. 

2017 ஆம் ஆண்டில், தேசிய நிறுவன தரவரிசை கட்டமைப்பின் (NIRF) தரவரிசையில் இக்கல்லூரி இந்தியாவில் 49 வது இடத்தைப் பிடித்துள்ளது குறிப்பிடத்தக்கது.

வரலாறு 
1955 ஆம் ஆண்டு ஜூலை 1 ஆம் தேதி முதல் இக்கல்லூரி இயங்கிவருகிறது.திருச்சூர் ரோமன் கத்தோலிக்க பேராயரின் மத அதிகாரத்தின் கீழ் உள்ள பிரான்சிஸ்கன் கிளாரிஸ்ட் சபையால் நிறுவப்பட்ட  இந்த கல்லூரி முதன்முதலில்  சென்னைப் பல்கலைக்கழகத்தோடு இணைக்கப்பட்டிருந்தது.  பின்னர் 1957 ஆம் ஆண்டில் கேரளப் பல்கலைக்கழகத்துடன் இணைக்கப்பட்டது,

1968 ஆம் ஆண்டில் கோழிக்கோடு பல்கலைக்கழகத்தின் இணைக்கப்பட்ட  இந்தக் கல்லூரி 1957 ஆம் ஆண்டு மார்ச் மாதம் முதல் இரண்டாம் நிலைக் கல்லூரியாகச் செயல்படத் தொடங்கியது. கணிதத்தில் இளங்கலை அறிவியல் மற்றும் பொருளாதாரத்தில் இளங்கலை பட்டம் ஆகியவற்றை அதன் கல்விப்பிரிவுகளில் சேர்த்த பிறகு, இக்கல்லூரி முதல் தர கல்லூரியாக தரம் உயர்த்தப்பட்டுள்ளது.

தற்போது இக்கல்லூரி மலப்புரம், பாலகாடு மற்றும் திருச்சூர் ஆகிய மூன்று மாவட்டங்களிலும் உள்ள கல்வி நிருவனங்களில் முதன்மை கல்வி மையமாக தன்னை நிலைநிறுத்திக் கொண்டுள்ளதோடு, சுமார் 2000 மாணவர்கள் கொண்ட கல்லூரியாக,  2 தொழிற்கல்வி படிப்புகள் மற்றும் 9 முதுகலை திட்டங்கள் மற்றும் ஒரு சமூக கல்லூரி உட்பட 17 இளங்கலைப் பாடங்களை பயிற்றுவிக்கிறது.

மேற்கோள்கள் 

குருவாயூர்
கேரளாவில் உள்ள மகளிர் பல்கலைக்கழகங்கள் மற்றும் கல்லூரிகள்
கேரள கலை மற்றும் அறிவியல் கல்லூரிகள்